text: Pølseproblem løst
  06 november 2012 kl. 15.29
  Pølsevogn i Kolding skal alligevel ikke have nødudgang og kundetoilet. Derfor åbner den planmæssigt den 1. december.
  Johnny Bundesen var klar til at realisere sin drøm 1. december med en pølsevogn på Vejlevej i Bramdrupdam, men så meddelte Kolding Kommune, at der bl.a. skulle være nødudgang og kundetoilet.
  Det mente kommunen, fordi den anså pølsevognen for at være en restaurant.
  Nu er kommunen kommet på andre tanker, så derfor kan Johnny Bundesen alligevel åbne sin pølsevogn 1. december.
  